સરહદે યુધ્ધના ભણકારા (જે માત્ર આપને જ સંભળાય છે ) વાગતા હોય ત્યારે મોદી સાથે જુનો હીસાબ ચુક્તે કરવાનો ના હોય , આપની આ વાત સાથે હુ સંમંત છુ .પણ આપને કેમ લાગ્યુ કે આવુ થઇ રહ્યુ છે ? તમામ વિપક્ષોએ સરકાર ને તેના નિર્ણયમાં સમર્થન આપ્યુ છે તેટલુ જ નહી રાહુલજી એ અઢી વરસમાં મોદીજી એ પહેલીવાર પ્રધાનમંત્રીને છાજે તેવુ કામ કર્યુ તેવુ જાહેર નિવેદન કરી સરકારની પીઠ થાબડી છે. સરહદે તનાવ હોય એટલે શાસકની તમામ ત્રુટીઓ ને વીસારે પાડી દેવી જોઇએ તેવો સંદેશ આપતા આપ હોટેલ તાજ પર થયેલા હુમલા વખતે સુરક્ષા દળોની કાર્યવાહી ચાલુ હતી ત્યારે જ મુંબઇ પંહોચી રાજકીય બયાનબાજી કરનારા આપના નરેન્દ્ર મોદીને કેમ વીસરી ગયા?